Нұр-Сұлтан мен Алматыға кімдер кіріп-шыға алады?
"Нұр-Сұлтан мен Алматыға кімдер кіріп-шыға алады?" | "https://abai.kz/post/107829"
TITLE: Нұр-Сұлтан мен Алматыға кімдер кіріп-шыға алады?
URL: https://abai.kz/post/107829
META: "Нұр-Сұлтан мен Алматыға кімдер кіріп-шыға алады?" | "https://abai.kz/post/107829"
DATE: 18.03.2020
AUTHOR(s): Abai.kz
TOTAL WORDS: 255
TEXT: Үкімет сайтында Нұр-Сұлтан мен Алматы қалаларына 19-наурыздан бастап кімдер кіре алатыны туралы айтылды. 19 наурыз күні сағат 00.00-ден бастап енгізілетін Нұр-Сұлтан және Алматы қалаларының аумағына адамдардың кіруін/шығуын шектеу келесі санаттағы тұлғалар үшін қолданылмайды: - Бұған дейін қаладан шығып кеткен Нұр-Сұлтан және Алматы қалаларының тұрғындары қалаға оралған жағдайда; - Бұған дейін қалаға кірген басқа өңірлердің тұрғындары қаладан шығатын болса; - Бұған дейін шетелдерге шығып кеткен ҚР азаматтары (олар Қазақстан Республикасына оралған жағдайда); - Бұған дейін елден шығу үшін ҚР аумағына кірген және елден шығып кету мақсатында әуе көлігімен шығатын шетелдіктерге; - Шетелдіктер (азаматтығы жоқ тұлғалар), Қазақстан Республикасында тұруға ықтиярхаты бар тұлғаларға; - Бұған дейін шетел мемлекетінің аумағына шығып кеткен ҚР азаматтары Қазақстан Республикасына оралған жағдайда; - Емделу үшін шетелге шығатын ҚР азаматтарына, олардың денсаулық сақтау мекемелерінің растаушы құжаттары болған жағдайда; - Елдің және шетел мемлекеттерінің дипломатиялық қызметінің персоналы және олардың отбасы мүшелеріне, сондай-ақ Қазақстанға ҚР Сыртқы істер министрлігінің шақыруы бойынша бағыт алған шетел мемлекеттерінің және х - Халықаралық ұйымдардың делегация мүшелеріне; - Пойыз және локоматив бригадаларының мүшелеріне, сондай-ақ теміржол тасымалы процесіне қатысатын тұлғаларға, әуе, теңіз көліктерінің экипажына, халықаралық жүк тасымалын жүзеге асыратын жүк автокөлігі құралдарының жүргізушілеріне; - Қазақстан Республикасы азаматтарының отбасы мүшелері болып саналатын шетелдіктерге (туыстық байланыс фактісі - ері (зайыбы), олардың ата-аналары мен балалары екені расталған жағдайда); - Нұр-Сұлтан және Алматы қалаларында жұмыс істейтін, қала маңы аумақтарында тұратын тұрғындарға; - Әуе және темір жол транзиті қатынасымен жүрген Қазақстан Республикасының азаматтарына; - Басқа да ерекше жағдайларда, Мұндай жағдайлар COVID-19-бен күресу жөніндегі қалалық штабтарда дербес тәртіпте қаралады. Айта кетейік, қазіргі уақытта Қазақстанда 36 адам коронавирус жұқтырған. Abai.kz
